ร้านนี้เชียร์เพราะจุดเด่นเรื่องบรรยากาศเลย
เคยชิมโอเปร่าเค้ก เค้กฝรั่งเศส 7 ชั้น เป็นช็อกโกแลต เค้กอัลมอลด์ ครีมกาแฟ และอื่นๆ อร่อยดี ที่สำคัญคือชอบร้านมาก บรรยากาศงดงาม บริการเป็นเลิศ พนักงานสุภาพมาก

เปิดเพลงบรรเลง เพลงสุนทราภรณ์อะไรพวกนี้ด้วย ฟินมาก นั่งจิ้นไปเรื่อยว่าตัวเองเป็นท่านหญิงสุธาสินี ที่นั่งรอท่านชายมาจิบน้ำชายามบ่ายด้วย 

คิดว่าคงไม่ได้มาบ่อย เพราะแถวนี้รถติดมากจนน้ำตาริน พอดีเป็นทางผ่านกลับบ้านเลยแวะนั่งทำงานสักนิด กาแฟก็ดีนะ พอใช้ได้ยังไม่ถึงกับโดนมาก สั่งลาเต้คาราเมลร้อน 65 บาท หอมดี แต่น่าจะอุ่นนมแล้วเสิร์ฟร้อนกว่านี้ ข้อเสียเล็กๆ อีกอย่างคือเขาปรุงอาหารคาวในร้านด้วย เลยมีกลิ่นติดเสื้อมานิดหน่อย

คนมากินอาหารคาวกันเยอะเหมือนกัน ไว้วันหลังจะมาลองแน่นอน